पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी ने प्रधानमंत्री नरेंद्र मोदी की अचानक हुई पाकिस्तान यात्रा को दोनों देशों के रिश्तों के इतिहास में एक ऐतिहासिक मौक़ा बताया है.
पार्टी प्रवक्ता एमजे अकबर ने दिल्ली में पत्रकारों को संबोधित करते हुए कहा, \"ये एक मुश्किल इतिहास का एक नया अध्याय लिखने का मौक़ा है. भारत और पाकिस्तान के रिश्तों में नया अध्याय सिर्फ़ एक लेखक नहीं लिख सकता है. इसके लिए दो लेखकों की ज़रूरत है, जो एक ही पन्ने को पढ़ सके.\"
उन्होने कहा कि ये शांति स्थापित करने की भारत की इच्छा को साबित करता है.
एमजे अकबर ने कहा, \"भारत हमेशा से सभी लंबित मुद्दों को वार्ता से हल करने के प्रयास करता रहा है. एक बार फिर हम पूरी गर्मजोशी से प्रधानमंत्री नरेंद्र मोदी के इस असाधारण क़दम और उनके महान उद्देश्य का स्वागत करते हैं.\"
अकबर ने कहा कि प्रधानमंत्री मोदी सार्क क्षेत्र में देशों का ऐसा समुदाय चाहते हैं जिसमें नेता एक दूसरे से बिना औपचारिकताओं के मिल सके.
हालांकि विपक्षी कांग्रेस पार्टी ने मोदी की यात्रा पर सवाल उठाते हुए कहा है पाकिस्तान प्रधानमंत्री नवाज़ शरीफ़ से मोदी की मुलाक़ात अचानक नहीं हुई है बल्कि पहले से तय है.
कांग्रेस ने शुक्रवार को कहा था कि इस मुलाक़ात को तय करने के पीछे भारत के एक बड़े उद्योगपति हैं.
हालांकि भारत सरकार ने कांग्रेस के इन आरोपों को ख़ारिज करते हुए कहा है कि मुलाक़ात शुक्रवार सुबह ही तय हुई थी.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn